**EUROPE DIRECT INFORMĀCIJAS CENTRS AUSTRUMLATGALĒ**

**Rēzeknes novada pašvaldība**

**skolēnu zīmējumu konkursa**

**“EIROPA MANĀ NOVADĀ, PAGASTĀ, ĢIMENĒ”**

NOLIKUMS

Rēzeknē, 2019

**1.VISPĀRĪGĀ INFORMĀCIJA**

**Īstenošanas vieta:**

Rēzeknes novada pašvaldība un„Europe Direct” informācijas centrs Austrumlatgalē (EDIC) (Atbrīvošanas aleja 95-A, Rēzekne, LV-4601).

**Organizēšanā iesaistītās personas:**

“Europe Direct” informācijas centra darbinieces Inta Rimšāne (tel. +37164607177) un Diāna Selecka (tel. +37126531297). E-pasts: edic@rezeknesnovads.lv

* 1. **Konkursa mērķis:**

Iesaistīt Rēzeknes novada izglītības iestāžu 5.-12.klašu skolēnus radošās aktivitātēs vizuālajā mākslā, lai sekmētu skolēnu izpratni par Eiropas Savienību (ES).

* 1. **Konkursa uzdevumi:**
* Veicināt izpratni un nostiprināt zināšanas par Eiropas Savienību un tās devumu Latvijas ekonomikas un kultūras izaugsmē.
* Sekmēt skolēnu iniciatīvu un radošo pašizpausmi vizuālās mākslas jomā.
* Veikt trīspadsmit labāko skolēnu zīmējumu atlasi un publicēt tos Rēzeknes novada pašvaldības un„Europe Direct” informācijas centra Austrumlatgalē 2020.gada kalendārā.
	1. **Skolēnu zīmējumu konkursa „Eiropa manā pilsētā, pagastā, ģimenē” risināšanas ierosmei var izmantot:**
* Eiropai un Latvijai nozīmīgus vēsturiskos notikumus.
* Eiropas valstu, Latvijas valsts pilsētu un pagastu simboliku.
* Eiropas valstu un Latvijas arhitektūru, etnogrāfiju un dabu.
* Eiropā un Latvijā svinamo dienu svētku tradīcijas.
* Spilgtākos iespaidus par Eiropas valstīm, Latviju, savu pagastu un ģimeni.
* u.c. idejas.
	1. **Plānotie rezultāti:**

Rēzeknes novada pašvaldības projekta „*Europe Direct* informācijas centrs Austrumlatgalē” vajadzībām tiks publicēts 2020.gada kalendārs ar Latvijā un Eiropā svinamām dienām, izmantojot trīspadsmit izvēlētos zīmējumus.

1. **KONKURSA ŽŪRIJA**
2. Konkursa žūrijas locekļi: Rēzeknes Tehnoloģiju akadēmijas docētāji: Dr.paed., Mg.art. asoc.prof., Aina Strode, Mg.art., Mg.design Mg.paed., lektore Diāna Apele, Bac.art. vieslektore Silvija Mežinska, “Europe Direct” informācijas centra vadītājas asistente Diāna Selecka, Rēzeknes novada pašvaldības datordizainere/kalendāra veidotāja Tatjana Kārkliniece.
	1. **Žūrijas funkcijas:**
* Atsūtīto zīmējumu pārskats, novērtēšana un atlase, ievērojot vērtēšanas kritērijus.
* Lēmumu pieņemšana par trīspadsmit labāko skolēnu zīmējumu izvēli un publicēšanu kalendārā, rezultātu apkopošana.

Žūrija izvērtēs visus iesūtītos skolēnu zīmējumus un trīspadsmit labākos izvēlēsies publicēšanai. Kalendārā publicēto darbu autori tiks izvēlēti, paziņojot Facebook, piešķirot diplomus un balvas.

**2.2. Vērtēšanas kritēriji:**

* Atbilstība konkursa tēmai.
* Oriģinalitāte un mākslinieciskā vērtība.
* Kompozicionālais risinājums.
* Koloristikas risinājums.
* Izpildījuma kvalitāte.
1. **PLĀNOTĀ MĒĶAUDITORIJA UN IESNIEGŠANAS NOTEIKUMI**
	1. **Konkursa mērķauditorija:**

Konkursā aicināti piedalīties Rēzeknes novada skolu 5.-12.klašu skolēni.

* 1. **Zīmējumu iesniegšana:**

Zīmējumi izpildāmi uz A3 horizontāla formāta lapām. Katrs dalībnieks var iesniegt vienu zīmējumu, gleznojumu vai grafiku. Izpildes tehnika brīva.

Zīmējums kopā ar aizpildītu pieteikuma veidlapu, kas uzlīmēta uz zīmējuma otrās puses, jānogādā Rēzeknes novada pašvaldībā, Atbrīvošanas alejā 95 A, Rēzeknē, 35.kabinetā (D.Selecka) vai 33.kabinetā (I.Rimšāne) līdz **13.05.2019.**

Zīmējumu atlase notiks no 14.05.2019. līdz 17.05.2019.

Konkursa darbi tiks ieskenēti un līdz 2019.gada beigām atdoti īpašniekiem atpakaļ. Ieskenētie darbi tiks izmantoti publicitātes pasākumos, sociālajos tīklos, kā arī Rēzeknes novada pašvaldības un Europe Direct informācijas centra mājas lapā u.c. plašsaziņas līdzekļos.

1. **DALĪBNIEKU APBALVOŠANA**

 Visi dalībnieki un viņu skolotāji, kuru zīmējumi tiks publicēti kalendārā, saņems konkursa dalībnieku diplomus un balvas. Trīs labāko zīmējumu autori saņems specbalvas.